Danemarca anunță o creștere a cheltuielilor pentru apărare cu peste 5 miliarde de euro și propune extinderea recrutării militare obligatorie la femei
Guvernul danez a anunțat că intenționează să majoreze cheltuielile pentru apărarea țării cu 40,5 miliarde de coroane daneze (5,4 miliarde de euro) în următorii cinci ani, relatează Sky News.
Prim-ministrul Mette Frederiksen a prezentat planurile de consolidare a armatei daneze în cadrul unei conferințe de presă susținute în această dimineață.
"Nu ne reînarmăm în Danemarca pentru că ne dorim război, distrugere sau suferință. Ne reînarmăm chiar acum pentru a evita războiul și într-o lume în care ordinea internațională este pusă la îndoială", a declarat ea reporterilor.
Cheltuielile pentru apărare se adaugă la cele 155 de miliarde de coroane (20 miliarde de euro) pe care Copenhaga s-a angajat anul trecut să le cheltuiască în următorul deceniu.
Țările NATO se află sub presiune pentru a crește cheltuielile pentru apărare, Donald Trump declarând la începutul acestui an că ar "încuraja" Rusia să atace membrii care nu își plătesc "facturile", dacă va reveni la Casa Albă. Comentariile au fost condamnate pe scară largă.
Pe lângă un impuls semnificativ în domeniul apărării, Frederiksen a anunțat, de asemenea, propuneri de a extinde recrutarea obligatorie la femei, potrivit cotidianului danez Berlingske.
Potrivit Berlingske, ministrul danez al apărării, Troels Lund Poulsen, a declarat în timpul conferinței de presă că recrutarea ar trebui extinsă de la patru la 11 luni, iar numărul total de recruți ar trebui să crească la 5.000 anual.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank